અંગ્રેજી અખબાર પ્રમાણે સાઉથ બ્લોકના વરિષ્ઠ અધિકારીઓની કેટલીક નોટ્સ સિરીઝ હાથ લાગી છે, જેમાં કહેવાયું છે કે શરીફે કશ્મીર મુદ્દો ઉછાળવાની વ્યુહરચના ઘડી છે. નવાઝ શરીફના આ ‘કે' પ્લાન અનુસાર વડાપ્રધાન કાર્યાલયને અલગથી કશ્મીર સેલ બનાવવા જણાવવામાં આવ્યું છે. કશ્મીર મુદ્દે આગામી બધી જ વ્યુહરચના આ સેલ દ્વારા નક્કી કરવામાં આવશે. આ સેલના અધિકારીઓ સીધા વડાપ્રધાન શરીફને રિપોર્ટ કરે છે. શરીફે પોતાના સલાહકારો અને પક્ષના નેતાઓને આ મુદ્દો જોરશોરથી ઉપાડવા માટે કહ્યું છે. જોકે તેમનો નિર્દેશ છે કે આ મુદ્દે તેમની અને પ્રધાનોની ભૂમિકા જાહેર ન થવી જોઈએ.